Julio Rosales

**Julio Rosales**, eller **Julio Rosales y Ras** (1906–1983) var en katolsk kardinal og erkebiskop av Cebu. Han ble kreert til kardinal i 1969 av pave Paul VI. Han deltok på begge pavevalgene i 1978, i august og i oktober.
## Liv og virke
### Bakgrunn
Han ble født i Calbayog på øya Samar den 18. september 1906. Han var barn av Basilio Rosales og Aqueda Ras. Broren hans,  Decoroso Rosales, ble senere senator på Filippinene, mens nevøen hans, Pedro Dean, fulgte i hans fotspor og ble erkebiskop av Palo. 

Han ville bli prest og begynte på *San Vicente de Paul*-seminaret i Calbayog, som da var under ledelse av vincentinerne. 
### Prest
Han ble ordinert i hjembyen den 2. juni 1929. Fra 1929 til 1946 utførte han pastoralt arbeid i Calbayog bispedømme, og innehadde ledervervet for Tacloban-instituttet.

### Biskop av Tagbilaran
I 1946 utnevnte pave Pius XII ham til den første biskopen av Tagbilaran på æya Bohol. Han ble innviet til biskop av Tagbilaran den 21. september 1946 av den apostoliske delegat etkebiskop Guglielmo Piani, med Palo-biskop Manuel Mascariñas og Calbayog-biskop Miguel Acevedo som medkonsekrerende. Som biskop av Tagbilaran la han til rette for etableringen av *Holy Name College* ved å be Divine Word Missionaries om hjelp til å etablere en skole i sitt bispedømme. For å forøke presteskapet i sitt bispedømme etablerte han også *Immaculate Heart of Mary Seminary* i 1948.

### Erkebiskop av Cebu
Den 17. desember 1949 ble Rosales utnevnt til erkebispedømmet Cebu. Under hans tid var i 1965 Cebu vertsby for feiringen av 400-årsjubileet for kristningen av Filippinene.

### Kardinal
Rosales ble eleverte til kardinalkollegiet av pave Paul VI i konsistorium den 28. april 1969 og fikk titulærkirken *[[Sacro Cuore di Gesù agonizzante a Vitinia]]*. Han deltok også i begge konklavene i 1978. 

Han trakk seg fra embedet som erkebiskop av Cebu den 24. august 1982 og døde i en alder av 70 år, mindre enn et år senere, den 2. juni 1983, i Cebu City.

Kardinal Julio Rosales er gravlagt i metropolitanekatedralens mausoleum i Cebu City.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1991) *1877
* Kardinal Giovanni Cagliero (1838-1926) *1884
* Erkebiskop Guglielmo Piani (1875-1956) *1922
* Erkebiskop *Julio Rosales* (1906-1983) *1946

## Referanser


## Eksterne lenker
* Biografi på The Cardinals of the Holy Roman Church